सचिन तेण्‍डुलकर क्रिकेट के उस कृष्‍ण का नाम है जिसके विराट रूप के दर्शन मात्र से श‍त्रुपक्ष थर थर कांपने लगता है। सचिन उस कृष्‍ण का नाम है जिसके सुदर्शन बैट को देखते ही विपक्ष में हाहाकार मच जाता है। सचिन जब स्‍कवायर कट करते हैं तो लगता है कि उन्‍होने आसमां को दो हिस्‍सों में चीर दिया है। जब वे स्‍ट्रेट ड्राइव लगाते हैं तो ऐसा लगता है मानो उनके बैट से टकराकर गेंद नहीं बल्कि कभी न चूकने वाला ब्रह्मास्‍त्र निकला हो। शत्रुपक्ष की अनेकानेक अक्षौहिणी सेनाओं के सामने यह कृष्‍ण अकेला ही काफी है। आज जब क्रिकेट का यह कृष्‍ण रिटायरमेंट लेकर वापस द्वारका चला गया है तो देखते हैं कि उनकी कुण्‍डली भविष्‍य के क्‍या संकेत देती है।